Document ID: /roh_data/filtered/fineweb-2-filterrobots_roh.jsonl.gz/62109

1 En il rom da sias cumpetenzas prenda la Confederaziun mesiras per proteger la sanadad. 2 Ella decretescha prescripziuns davart: a. la manipulaziun da victualias sco er da medicaments, meds narcotics, organissems, chemicalias ed objects che pon periclitar la sanadad; b. il cumbat cunter malsognas d’umans u d’animals transmissiblas e fitg derasadas u privlusas; ella scumonda particularmain reclama da tut gener per products da tubac, che cuntanscha uffants e giuvenils; c. la protecziun cunter radis ionisants.